ผมเป็นแผลบริเวณคออวัยวะเพศ และหนังหุ้มส่วนในครับ อยากทราบว่า -​ทำอย่างไรให้หนังหุ้มไม่หุบกลับ เนื่องจากแผลไม่แห้ง เพราะมันอับชื้น จะสัมผัสแผลตรงๆก็เสี่ยงแพร่เชื้อ และคงจะต้องจับไว้ตลอดเวลา -​การทำความสะอาดแผล ใช้น้ำเกลือเช็ดได้ไหม -​บริเวณที่เป็นตุ่มน้ำที่ยังไม่แตก สามารถเช็ดด้วยแอลกอฮอลล้างแผลได้ไหมครับ -​ควรเจาะเลือดตรวจโรคแทรกซ้อนไหม หรือไม่จำเป็น ตอนนี้ให้ยา doxycyclin 100 มิล กับ คลอเวแร็กซ์ 400 มิล มากินครับ ปรกติกี่วันถึงจะเห็นผลครับ
สวัสดีค่ะ เริม คืออาการติดเชื้อไวรัสชนิดหนึ่ง เป็นได้ทั้งที่ปากและอวัยวะเพศ ติดต่อกันทางการสัมผัสหรือการมีเพศสัมพันธ์ ลักษณะรอยโรคเป็นตุ่มน้ำใส อาจปวดแสบปวดร้อนเมื่อแตกออก เป็นโรคที่ไม่อันตราย แต่รักษาไม่หายขาด คือทำให้แค่โรคสงบไปได้ แต่ตัวไวรัสจะยังซ่อนอยู่ภายในร่างกาย สามารถกำเริบออกมาได้เมื่อร่างกายอ่อนแอควรกินยาฆ่าเชื้อตามที่แพทย์จ่ายมาให้ครบ และกลับไปติดตามอาการตามนัด ในขณะนี้ควรงดการมีเพศสัมพันธ์ ทำความสะอาดอวัยะเพศภายนอกโดยควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม การใช้แอลกอฮอล์อาจทำให้ผิวแห้งได้ แนะนำใช้น้ำเกลือทางการแพทย์หรือน้ำสะอาดจะดีกว่าแต่หาากแผลดูมีการติดเชื้อ เช่นเจ็บปวดมาก มีเลือดหรือหนองไหล ปวด บวม อาจกลับไปพบแพทย์ก่อนนัด